Andrijs Luņins

Andrijs Luņins (; dzimis ) ir ukraiņu futbolists, spēlē vārtsarga pozīcijā, Kopš 2018. gada Luņins pārstāv La Liga komandu Madrides "Real". Luņins pārstāv arī Ukrainas futbola izlasi.

 Klubu karjera 

 Agrīnā karjera 
Luņins spēlēja "FC Metalist" Jaunatnes sporta skolā (pirmais treneris bija Oleksandrs Hrabrovs) un "FC Dnipro" Jaunatnes sporta skolu sistēmās (pirmais treneris bija Kostjantins Pavļučenko).

 Dnipro 
No 2016. gada vasaras, pēc jaunatnes sporta skolas absolvēšanas, viņš spēlēja FC Dnipro rezerves komandā. Galvenajā komandā Luņins kā sākumsastāva spēlētājs debitēja 17 gadu vecumā, 2016. gada 16. oktobra mačā, pret Karpaty Lviv, Ukrainas Premjerlīgā.Includes Ukrainian Cup, Copa del Rey Atlikušajā sezonā viņš bija "Dnipro" pirmās izvēles vārtsargs, kopumā kluba rindās aizvadot 25 mačus visā līgā un klubu sacensībās. Tomēr, sezonas beigās, finansiālu pārkāpumu dēļ, "Dnipro" tika pazemināta uz Ukrainas 2. līgu (trešo pēc spēka), un daudziem spēlētājiem, ieskaitot Luņinu, tika atļauts pamest klubu.Appearances in UEFA Europa League

 Zorya Luhansk 
2017.–2018. gada sezonu Luņins pavadīja, spēlējot FC Zorya Luhansk, kur atkal ātri kļuva par pirmo vārtsargu. 2017. gada 14. septembrī Luņins debitēja Eirokausos, zaudējot Eiropas līgas grupu turnīrā, ar 0:2, pret Östersunds FK, Ļvivas arēnā. Viņš tajā sezonā piedalījās 36 spēlēs visos turnīros, ieskaitot visas sešas "Zorya" Eiropas līgas spēles.

 Real Madrid 
2018. gada 19. jūnijā La Liga klubs Madrides "Real" panāca vienošanos ar "Zorya Luhansk", parakstot līgumu ar Luņinu par 8,5 miljoniem eiro (plus 5 miljoni papildinājumi). Darījums tika noslēgts četras dienas vēlāk, un viņš kļuva par pirmo ukraini, kurš spēlējis šajā klubā.Appearances in FIFA Club World Cup 2018. gada 27. augustā viņš uz sezonu tika izīrēts "La Liga" komandai CD Leganés.Appearance in Supercopa de España Kampaņas pusceļā viņš paziņoja, ka ir apmierināts ar to, ka būs otrā izvēle, aiz Ivana Kveljara.

2019. gada 13. augustā viņš tika izīrēts Real Valladolid, uz 2019.—2020. gada sezonu. 2019. gada 15. oktobrī Luņins tika iekļauts 20 labāko U-21 spēlētāju sarakstā, 2019. gada Zelta puisēna balvai.

2020. gada 15. janvārī tika lauzts īres līgums ar "Real Valladolid". Tajā pašā dienā Real Oviedo paziņoja par Luņina īri, līdz 2020. gada 30. jūnijam.

2021. gada 20. janvārī viņš pirmo reizi debitēja Madrides "Real" komandā, zaudējot pagarinājumā, ar 1:2, pret Alcoyano, 2020.—2021. gada Spānijas Karaļa kausa izcīņā. Tā kā Madrides klubs jau bija kļuvis par 2021.—2022. gada čempioniem, Luņins debitēja līgas spēlē, 2022. gada 8. maijā, Madrides derbijā, pret Madrides "Atlético", kurā "Real" zaudēja ar 1:0. 2022. gada 15. maijā viņš spēlēja pret Cádiz, atvairot 11 metru soda sitienu, izbraukumā nospēlējot neizšķirti, 1:1.

2022. gada 5. oktobrī Luņins debitēja Čempionu līgā, uzvarot Doneckas "Shakhtar", ar 2:1. 2022. gada 16. oktobrī viņš kļuva par pirmo ukraiņu spēlētāju, kurš spēlēja El Clásico, pret Barcelona, ​​un "Real" uzvarēja ar 3:1.

2023. gada 8. novembrī Luņins tika izsaukts piedalīties Madrides "Real" Čempionu līgas grupu turnīra spēlē, pret Braga, kad Kepa iesildīšanās laikā guva savainojumu. Luņins deva ievērojamu ieguldījumu komandas sniegumā, spēles ceturtajā minūtē, atvairot "Braga" spēlētāja Alvaro Džalo izpildīto soda sitienu, kas palīdzēja Madrides "Real" saglabāt vadību savā grupā.

2024. gada 13. februārī, ar izcilu sniegumu Madrides "Real" Čempionu līgas izslēgšanas spēlē, pret RB Leipzig, kas notika Red Bull Arena laukumā, Luņins atkārtoja Tibo Kurtuā 2022. gada UEFA Čempionu līgas fināla rekordu, vienā mačā atvairot deviņus sitienus, kas izpelnījās ievērojamu galvenā trenera Karlo Ančeloti atzinību. Ančeloti to nodēvēja par Luņina "labāko spēli" klubā, uzsverot vārtsarga izšķirošo lomu, lai virzītos tālāk uz priekšu sacensībās.

 Starptautiskā karjera 
Luņins Ukrainas izlasē debitēja 19 gadu vecumā, 2018. gada 23. martā, draudzības spēlē, nospēlējot neizšķirti, 1:1, ar Saūda Arābiju.

2019. gadā viņš bija balsts Ukrainas U-20 izlases triumfā, FIFA U-20 Pasaules kausā, pirmoreiz tās vēsturē. Viņš piedalījās sešās no savas izlases septiņām spēlēm, izlaižot ceturtdaļfināla spēli pret Kolumbiju, jo tika izsaukts uz Ukrainas galveno izlasi, UEFA Euro 2020 kvalifikācijas spēlēm, pret Serbiju un Luksemburgu. Pēc uzvaras ar 3:1, finālā, pret Dienvidkoreju, Luņinam tika piešķirts Zelta cimds kā turnīra labākajam vārtsargam.

 Personīgā dzīve 
2021. gadā Luņins civilā ceremonijā apprecējās ar savu draudzeni Anastasiju Tamazovu.

 Karjeras statistika 

 Klubos 

+KlubsSezonaLīgaNacionālais kaussEiropaCitsKopāDivīzijaSpēlesVārtiSpēlesVārtiSpēlesVārtiSpēlesVārtiSpēlesVārtiDnipro2016—17Ukrainian Premier League22030——250Zorya Luhansk2017—18Ukrainian Premier League2901060—360Leganés (īre)2018—19La Liga5020——70Valladolid (īre)2019—20La Liga0020——20Oviedo (īre)2019—20Segunda División200———200Real Madrid2020—21La Liga00100000102021—22La Liga20200000402022—23La Liga701020201202023—24La Liga170104010230Kopā260506030400Karjerā kopā1020130120301300

 Izlasē 

+IzlaseGadsSpēlesVārti201830201920202010202230202410Kopā100

 Sasniegumi 
Madrides "Real"
 La Liga: 2021—22, 2023—24
 Spānijas Karaļa kauss: 2022—23
 FIFA Klubu Pasaules kauss: 2022https://sportacentrs.com/futbols/citas_ligas/11022023-madrides_real_astonu_vartu_spele_izcina_s
 Spānijas Karaļa kauss: 2022—23
 Spānijas Superkauss:  2021—22, 2023—24
 UEFA Čempionu līga: 2021—22,2023—24
 UEFA Superkauss: 2022, 2024
 FIFA Starpkontinentālais kauss: 2024
Ukraina U-20

 FIFA U-20 Pasaules kauss: 2019

Individuālie sasniegumi

 FIFA U-20 Pasaules kausa labākais vārtsargs: 2019

 Atsauces 

 Ārējās saites 

Kategorija:1999. gadā dzimušie
Kategorija:Ukrainas izlases futbolisti
Kategorija:Ukrainas futbolisti
Kategorija:Madrides "Real" spēlētāji
Kategorija:CD Leganes spēlētāji
Kategorija:Real Valladolid spēlētāji
Kategorija:UEFA Čempionu līgas uzvarētāji
Kategorija:Futbola vārtsargi
Kategorija:FK Dnipro spēlētāji
Kategorija:Luhanskas "Zorya" spēlētāji
Kategorija:Ar ordeni "Par nopelniem" apbalvotie (Ukraina)
Kategorija:2024. gada Eiropas čempionāta futbolā spēlētāji
Kategorija:Real Oviedo spēlētāji